**AGRO-KLASTER D.O.O. za poslovnu podršku projektima poljoprivredno-prehrambenog sektora, Vinkovci, Glagoljaška 27**, objavljuje

 **J A V N I P O Z I V**

 **obiteljskim poljoprivrednim gospodarstvima i drugim malim proizvođačima hrane**

 **za iskaz interesa za poslovnu suradnju**

**Predmet javnog poziva** : Poslovna suradnja između Agro-klaster d.,o.o. Vinkovci i malih proizvođača

 hrane **s područja Vukovarsko-srijemske županije**

**Ciljane skupine** : Obiteljska poljoprivredna gospodarstva, obrtnici iz sektora proizvodnje hrane i

 drugi mali poduzetnici iz tog sektora;

**Svrha i cilj javnog poziva :**

 **Agro-klaster d.o.o. Vinkovci** je tvrtka osnovana 2018. godine s misijom i ciljem snažnijeg povezivanja i umrežavanja malih proizvođača hrane (OPG-i, obrti i drugi mali poduzetnici) na području Vukovarsko-srijemske županije, radi njihovog boljeg pozicioniranja na tržištu, jačanja pojedinačne i sektorske konkurentnosti, proizvodnje poljoprivredno-prehrambenih proizvoda veće dodane vrijednosti te u konačnici i povećanja ukupne proizvodnje domaćih prehrambenih proizvoda.

Namjera nam je u svoje aktivnosti uključivati što veći broj malih proizvođača hrane iz naše županije i na taj način intenzivirati gospodarske aktivnosti, osobito u ruralnim područjima, te inicirati povezivanje lokalnih proizvođača sa lokalnim i nacionalnim tržištem.

**U tom smislu upućujemo poziv zainteresiranim obiteljskim poljoprivrednim gospodarstvima, obrtnicima i drugim malim poduzetnicima iz sektora proizvodnje hrane s područja Vukovarsko-srijemske županije da nam pisanim putem dostave iskaz interesa za poslovnu suradnju s Agro-klasterom d.o.o. Vinkovci a koja podrazumijeva eventualnu proizvodnju, otkup, prodaju i promociju domaćih proizvoda te realizaciju zajedničkih projekata financiranih iz fondova Europske unije, nacionalnih i lokalnih fondova.**

Proizvodi koji mogu biti predmet poslovne suradnje jesu **suhomesnati proizvodi, sirevi (sve vrste), voćni sokovi, pekmezi i drugi slični proizvodi od voća, orašasti proizvodi, med, svježe, ukiseljeno i prerađeno povrće, bučina i suncokretova ulja i drugi nespomenuti domaći prehrambeni proizvodi**.

Proizvodi koji se nude moraju biti uredno deklarirani i u potpunosti odgovarati propisanim standardima za prodaju krajnjim kupcima.

Pisani dopis ili pismo namjere u kome se iskazuje interes za poslovnu suradnju treba sadržavati podatke o proizvođaču (naziv, adresa, OIB), kontakt, popis proizvoda, raspoložive količine i po mogućnosti veleprodajne cijene.

Temeljem iskazanog interesa predstavnici Agro-klastera d.o.o. Vinkovci će izravno kontaktirati zainteresirane proizvođače vezano za daljnje aktivnosti i suradnju.

Dopis ili pismo namjere te eventualne dodatne upite molimo dostaviti na adresu **:**

**Agro-klaster d.o.o. Vinkovci, Trg Vinkovačkih jeseni 1 ili elektronskim putem na e-mail :** **ak.tajnistvo@gmail.com** **i** **ak.luka.skrabo@gmail.com** **;**

**Kontakt telefoni : 099 – 384 5994 i 098 – 370 559;**

U Vinkovcima, 29. ožujka 2023. godine

 **Agro-klaster d.o.o. Vinkovci**